Нинкович Наташа

Наташа Нинкович (; 22 июль 1972, Требине) —- серб театр һәм кино артисы, «Спаситель», «Жизнь и война», «Профессионал», «Ловушка» фильмдарындағы ролдәре менән билдәле. Бер нисә абруйлы премия лауреаты, бер нисә тапҡыр Ватан һәм сит ил кинофестивалдәренең иң яҡшы артисы тип таныла.

 Биографияһы 
Наташа Нинкович 1972 йылдың 22 июлендә, Югославия Федератив Социалистик Республикаһының (хәҙерге Серб, Босния һәм Герцеговина Республикаһы) Требине ҡалаһында тыуған. Бала сағын шунда уҡ ата-әсәһе Бранко һәм Милена Нинковичтар менән үткәрә. Урындағы башланғыс һәм урта мәктәпте тамамлай. Мәктәпте тамамлағандан һуң Белградҡа китә һәм Белград университетына уҡырға инә. Унда профессор Владимир Евтович етәкселегендә Драма сәнғәте факультетында уҡый. Воин Четкович, Сергей Трифунович һәм Небойша Глоговац кеүек билдәле артистар уның курсташтары була. Университетты 1994 йылда тамамлай .

Нинкович кинола 1989 йылда университетта уҡыған сағында уҡ төшә башлай, шулай ул «Иң яҡшы» һәм «Голливудҡа өс билет» фильмдарында эпизодик ролдәр башҡара. Босния һуғышының фажиғәле ваҡиғаларына арналған «Ҡотҡарыусы» америка касса фильмында төп ролдәрҙең береһен уйнап, 1998 йылда киң йәмәғәтселеккә билдәле була. Был роле өсөн ул бер нисә абруйлы кинонаградаларға лайыҡ була, атап әйткәндә, Сочиҙа «Кинотавр» Рәсәй фестивалендә иң яҡшы актриса тип таныла, Нишала серб ватан актерҙары ҡаҙаныштары фестивалендә бер нисә награда ала.

2003 һәм 2004 йылдарҙа «Профессионал» фильмында һәм «Ҡатнаш никах» телесериалында төшә. 2006 һәм 2007 йылдарҙа «Безумный, запутанный, нормальный» сериалында һәм «Ловушка» фильмында төрлө әһәмиәттәге күп кинопремиялар йыя. 2008 йылда «Яралы бөркөт» телесериалында төп ролдәрҙең береһен башҡара.

Белградта Милли театр сәхнәһендә спектаклдәрҙә күп ролдәр башҡара. Бер нисә театр наградаларына эйә: 2002 йылда «Сон в летнюю ночь» спектаклендә ҡатнашҡаны өсөн «Комедия көндәре» фестивале призына лайыҡ була, 2005 йылда «Трансильвания» спектакле өсөн Белград драма театры фаразы буйынса иң яҡшы актриса тип таныла, өс тапҡыр Белградта Милли театрҙың иң яҡшы актрисаһы тип таныла (2001, 2002, 2010).

Белградта йәшәй. Ненад Шаренацта кейәүҙә, ике балаһы бар — игеҙәктәр Лука һәм Матия .

 Фильмографияһы 
АтамаһыОригиналь атамаһыЙылРолеИҫкәрмәләрЛучшийNajbolji1989официанткаТри билета в ГолливудTri karte za Holivud1993ЛуцияАтека ГолубовичаGolubovića apoteka1998ЕленателефильмКнязь МихайлоKnez Mihajlo1998телефильмСпасительSavior1998ВераСемейное сокровищеPorodično blago1998Ружица Ранковичтелесериал; 1998—2001Жизнь и войнаRat uživo2001ЛолаДатчанин и СербииDen serbiske dansker2001ЭмателефильмМастерMajstor2001телефильмИлька2003Елена МарковичтелефильмПрофессионалProfesionalac2003МартаСмешанный бракM(j)ešoviti brak2004лолателесериал; 1 эпизодЧто-то важное хочу Вам сказатьImam nešto važno da ti kažem2005матьИвкова славаIvkova slava2005ПараскеваСделано в Югославии2005МарияИдеальные отношенияIdealne veze2005ТамарателесериалБезумный, запутанный, нормальныйLjubav, navika, panika2006Божанателесериал; 1 эпизодЛовушкаKlopka2007МарияУлица липUlica lipa2007Сашкателесериал; 2007-09Регион St. 2Pokrajina St. 22008РужицаРаненый орёлRanjeni orao2008Вукицателесериал; 2008-09Горький фруктGorki plodovi2008Анитателесериал; 2008-09Скорая помощь2009Некоторые другие истории2010МиленаНеразбиваемое сердцеNepobedivo srce2011Кача СтаджичтелесериалСоцветие липы на БалканахCvat lipe na Balkanu2011Рики СаломтелесериалСмерть человека на БалканахSmrt čoveka na Balkanu2012НадаДара из ЯсеновацаДара из Јасеновца2020Радойка

 Иҫкәрмәләр 

 Һылтанмалар 


Категория:Белград университетын тамамлаусылар
Категория:XXI быуат актрисалары
Категория:XX быуат актрисалары
Категория:Югославия артистары
Категория:Алфавит буйынса актрисалар
Категория:Алфавит буйынса шәхестәр
Категория:Википедия:Замандаштар биографияһы
Категория:1972 йылда тыуғандар
Категория:22 июлдә тыуғандар